ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ σχετικα με την εκθεση τησ επιτροπησ οσον αφορα τον ευρωπαϊκο οργανισμο για την υγεια και την ασφαλεια στην εργασια

1. Ο κανονισμός του Συμβουλίου (ΕΚ) αριθ. 2062/94 [1] της 18ης Ιουλίου 1994 σχετικά με την ίδρυση Ευρωπαϊκού Οργανισμού για την Ασφάλεια και την Υγεία στην Εργασία, όπως τροποποιήθηκε από τον κανονισμό του Συμβουλίου (ΕΚ) αριθ. 1643/95 [2] της 29ης Ιουνίου 1995, περιέχει στο άρθρο του 23 ρήτρα επανεξέτασης. Η ρήτρα αυτή προβλέπει ότι το αργότερο εντός πέντε ετών από την έναρξη ισχύος του παρόντος κανονισμού, το Συμβούλιο, βάσει έκθεσης της Επιτροπής συνοδευόμενης ενδεχομένως από σχετική πρόταση και ύστερα από διαβούλευση με το Ευρωπαϊκό Κοινοβούλιο, επανεξετάζει τον παρόντα κανονισμό καθώς και τα νέα καθήκοντα του οργανισμού τα οποία μπορεί να αποδεικνύονται αναγκαία. Σύμφωνα με το άρθρο 24, ο κανονισμός του Συμβουλίου (ΕΚ) αριθ. 2062/94 τέθηκε σε ισχύ την 9η Σεπτεμβρίου 1994 και συνεπώς η προαναφερόμενη επανεξέταση έπρεπε να είχε ολοκληρωθεί έως τα τέλη του 1999.

[1] ΕΕ L 216 της 20.8.1994, σελ. 1.

[2] ΕΕ L 156 της 7.7.1995, σελ. 1.

2. Βάσει του άρθρου 8 του κανονισμού (ΕΚ) αριθ. 2062/94 διορίζεται διοικητικό συμβούλιο. Ύστερα από την προσχώρηση της Αυστρίας, της Φινλανδίας και της Σουηδίας ο κανονισμός του Συμβουλίου 1643/95 της 29ης Ιουνίου 1995 προσάρμοσε τη σύνθεση του διοικητικού συμβουλίου.

Ύστερα από την απόφαση του Συμβουλίου της 5ης Οκτωβρίου 1995 σχετικά με το διορισμό τακτικών και αναπληρωματικών μελών στο διοικητικό συμβούλιο του Ευρωπαϊκού Οργανισμού για την Ασφάλεια και την Υγεία στην Εργασία, το διοικητικό συμβούλιο πραγματοποίησε την πρώτη του συνάντηση στις 25 και 26 Οκτωβρίου 1995.

3. Σύμφωνα με το άρθρο 11 του κανονισμού ΕΚ 2062/94 επικεφαλής του οργανισμού είναι ο διευθυντής, που διορίζεται από το διοικητικό συμβούλιο ύστερα από πρόταση της Επιτροπής για περίοδο πέντε ετών. Ο διευθυντής είναι ο νόμιμος εκπρόσωπος του οργανισμού και λογοδοτεί για τις δραστηριότητές του στο διοικητικό συμβούλιο (άρθρο 11 του κανονισμού (EK) αριθ. 2062/94). Ο διευθυντής διορίστηκε στις 3 Ιουλίου 1996 και ανέλαβε τα καθήκοντά του το Σεπτέμβριο του 1996.

Δεδομένων των ουσιωδών αρμοδιοτήτων για τη λειτουργία του οργανισμού που ανατίθενται στο διευθυντή βάσει του άρθρου 11, πρέπει να λαμβάνεται υπόψη ότι ο οργανισμός κατέστη πλήρως λειτουργικός μόνον ύστερα από το διορισμό του διευθυντή και την ανάληψη των καθηκόντων του.

4. Εφιστώντας την προσοχή στο ότι ο οργανισμός τέθηκε σε πλήρη λειτουργία ύστερα από το Σεπτέμβριο του 1996 η Επιτροπή δηλώνει στο Συμβούλιο ότι δεν μπόρεσε να συντάξει την απαιτούμενη έκθεση εντός της προβλεπόμενης στο άρθρο 23 του κανονισμού προθεσμίας όπως επίσης δεν μπόρεσε να λάβει τις αναγκαίες πληροφορίες, ιδίως για την περίοδο πριν το 1996. Επιπλέον, η Επιτροπή θα ήθελε να συντάξει την έκθεσή της με βάση μια ακέραια πενταετία πλήρους λειτουργίας του οργανισμού προκειμένου να μπορέσει να αξιολογήσει την αποτελεσματικότητα και την αποδοτικότητά του οργανισμού και να προτείνει την αναθεώρηση του κανονισμού, εάν χρειάζεται.

5. Εξάλλου, για την έκθεση αυτή η Επιτροπή σκοπεύει να χρησιμοποιήσει ως βάση εξωτερική αξιολόγηση που ανατέθηκε με πρωτοβουλία του διοικητικού συμβουλίου του οργανισμού το 2000. Το 2001 η έκθεση της Επιτροπής συνοδευόμενη, ενδεχομένως, από την προβλεπόμενη στο άρθρο 23 πρόταση του κανονισμού του Συμβουλίου (ΕΚ) αριθ. 2062/94 θα υποβληθεί στο Συμβούλιο για περαιτέρω εξέταση.

6. Επειδή εκκρεμεί η ολοκλήρωση της σχετικής έκθεσης, η Επιτροπή θεωρεί ότι τα άλλα θεσμικά όργανα πρέπει να ενημερωθούν σχετικά με τις κυριότερες ενέργειες και τα επιτεύγματα του οργανισμού κατά τη περίοδο που διανύθηκε από την ίδρυση του. Ο διευθυντής του οργανισμού διαβίβασε τις ετήσιες γενικές εκθέσεις στο Ευρωπαϊκό Κοινοβούλιο, στο Συμβούλιο, στην Επιτροπή, στο Ελεγκτικό Συνέδριο, στην Οικονομική και Κοινωνική Επιτροπή, στα κράτη μέλη και στη Συμβουλευτική Επιτροπή για την Ασφάλεια, την Υγιεινή και την Προστασία της Υγείας στο Χώρο Εργασίας όπως προβλέπεται στο άρθρο 10 του κανονισμού (EK) αριθ. 2062/94. Η Επιτροπή υποβάλλει σήμερα ως καθαρά προσωρινό έγγραφο, μια έκθεση προόδου για το 1996-2000 στην οποία συνοψίζονται οι κύριες ενέργειες και τα επιτεύγματα που σημειώθηκαν την περίοδο που διανύθηκε από την ίδρυση του οργανισμού.

Η έκθεση προόδου προσφέρει περισσότερο μια γενική άποψη της προόδου που σημειώθηκε κατά την περίοδο ίδρυσης του Ευρωπαϊκού Οργανισμού για την Ασφάλεια και την Υγεία στην Εργασία παρά μια λεπτομερή αξιολόγηση των επιδόσεων σε σύγκριση με τους στόχους του. Η ακριβής αξιολόγηση των επιδόσεών του και ο αντίκτυπος των δραστηριοτήτων ενημέρωσης του οργανισμού θα υποβληθούν στο Συμβούλιο μόλις τα αποτελέσματα της εκτεταμένης αξιολόγησης που ξεκίνησε θα είναι διαθέσιμα και θα έχουν αναλυθεί από την Επιτροπή.

ΠΑΡΑΡΤΗΜΑ

ΕΚΘΕΣΗ ΠΡΟΟΔΟΥ 1996-2000

1. Εισαγωγη

Η απόφαση για τη δημιουργία Ευρωπαϊκού Οργανισμού για την Ασφάλεια και την Υγεία στην Εργασία ελήφθη στη σύνοδο κορυφής του Συμβουλίου τον Οκτώβριο του 1993 ενώ ο ιδρυτικός κανονισμός του οργανισμού εγκρίθηκε από το Συμβούλιο στις 18 Ιουλίου 1994 [3] και τροποποιήθηκε κατόπιν στις 29 Ιουνίου 1995 [4]. Το διοικητικό συμβούλιο του οργανισμού πραγματοποίησε τις δύο πρώτες του συναντήσεις τον Οκτώβριο και το Δεκέμβριο του 1995.

[3] ΕΕ L 216 της 20.8.1994, σελ. 1.

[4] ΕΕ L 156 της 7.7.1995, σελ. 1.

Το διοικητικό συμβούλιο αποτελείται από τους κυριότερους εταίρους στον τομέα της λήψης αποφάσεων όσον αφορά την ασφάλεια και την υγεία στο χώρο εργασίας στην Ευρώπη. Δεκαπέντε μέλη εκπροσωπούν τις κυβερνήσεις των κρατών μελών, 15 εκπροσωπούν τις εργοδοτικές οργανώσεις, 15 τις οργανώσεις των εργαζομένων και τρία μέλη εκπροσωπούν την Ευρωπαϊκή Επιτροπή. Εκπροσωπούνται επίσης με παρατηρητές οι ευρωπαίοι κοινωνικοί εταίροι (ETUC και UNICE) καθώς και ο πρόεδρος και ο διευθυντής του Ιδρύματος του Δουβλίνου.

Αρχικά, μέχρι το διορισμό διευθυντή, η ΓΔV της Επιτροπής ήταν υπεύθυνη για όλες τις οργανωτικές ρυθμίσεις που αφορούσαν την ίδρυση του οργανισμού και την ανάπτυξη των χαρακτηριστικών και των δραστηριοτήτων του.

Ο σημερινός διευθυντής ανέλαβε καθήκοντα στο Μπιλμπάο στις 16 Σεπτεμβρίου 1996.

Το πρώτο ετήσιο πρόγραμμα εργασίας του οργανισμού εγκρίθηκε από το διοικητικό συμβούλιο το Νοέμβριο του 1996 για την κάλυψη ενεργειών το 1997. Το πρόγραμμα αυτό εντόπιζε τέσσερις τομείς προτεραιότητας: τη δημιουργία και λειτουργία του δικτύου. την εκπόνηση δοκιμαστικού σχεδίου για το δίκτυο. πολιτικές προτεραιότητες του οργανισμού (π.χ. εξωτερικές σχέσεις με άλλα όργανα όπως η Επιτροπή και το Ίδρυμα του Δουβλίνου) και την οργανωτική εξέλιξη του οργανισμού.

Ο οργανισμός παρουσίασε το πρώτο του τετραετές κυλιόμενο πρόγραμμα εργασίας για το 1998-2001, το Σεπτέμβριο του 1997. Το κυλιόμενο πρόγραμμα εργασίας προετοιμάστηκε βάσει μιας προοπτικής για σταθερή αύξηση των πηγών του οργανισμού έως το 2001 με στόχο να καταστεί πλήρως λειτουργικός το 2000.

Το κυλιόμενο πρόγραμμα εργασίας επικεντρώνεται σε τρεις βασικούς τομείς δραστηριότητας:

Ανάπτυξη δικτύου

Στόχος είναι η σύνδεση όλων των υφιστάμενων πληροφοριών σχετικά με την ασφάλεια και την υγεία στο χώρο εργασίας που διατίθενται μέσω της τεχνολογίας πληροφοριών (ΤΠ) με το δίκτυο του οργανισμού και η εξασφάλιση της εύκολης πρόσβασης για τους χρήστες στόχο. Αυτό περιλαμβάνει την ενίσχυση της υποδομής της ΤΠ και της εμπειρογνωμοσύνης του οργανισμού, ειδικά σε ό,τι αφορά το διαδίκτυο (Internet), για τη διαχείριση των συναφών πληροφοριών.

Υπηρεσία ενημέρωσης - μετάδοση της γνώσης

Ο οργανισμός θα χρησιμοποιήσει τόσο το δίκτυο ενημέρωσης όσο και άλλα μέσα που διαθέτει για την πλήρωση των υποχρεώσεών του όσον αφορά τη διάδοση των πληροφοριών σχετικά με την ασφάλεια και την υγεία στο χώρο εργασίας όπως προβλέπεται βάσει του κανονισμού. Ο κανονισμός προβλέπει ένα ρόλο για τον οργανισμό στη διοργάνωση ορισμένων μορφών ανταλλαγής πληροφοριών όπως συνέδρια και σεμινάρια.

Ενημερωτικά σχέδια - ανάπτυξη της γνώσης

Ο οργανισμός έχει αναλάβει σειρά ενημερωτικών σχεδίων σε συνεργασία με τους εστιακούς πόλους τους και επικουρείται από τα θεματικά δίκτυα, μέσω εξωτερικών ειδημόνων που ασχολούνται με ένα συγκεκριμένο θέμα, μέσω μελετών πάνω σε ξεχωριστά θέματα, ή μέσω θεματικών κέντρων προορισμένων να διεκπεραιώσουν ένα συγκεκριμένο έργο για τον οργανισμό.

Έτσι, διαδοχικά ετήσια προγράμματα εργασίας επικεντρώθηκαν στην ανάπτυξη των δραστηριοτήτων του οργανισμού σε τέσσερις κύριους τομείς:

-το ενημερωτικό δίκτυο - δημιουργία των συνδέσμων

-ενημερωτικά σχέδια - ανάπτυξη της γνώσης σχετικά με την ασφάλεια και την υγεία

-υπηρεσίες ενημέρωσης - διάδοση του μηνύματος για την ασφάλεια και την υγεία

-διοικητικές ρυθμίσεις.

Η πρόοδος που σημειώθηκε στον καθένα από αυτούς τους τομείς παρουσιάζεται παρακάτω.

2. Το ενημερωτικο δικτυο του οργανισμου

2.1. Δίκτυο εστιακών πόλων

Το ενημερωτικό δίκτυο του οργανισμού βασίζεται σε ένα σύστημα εστιακών πόλων το οποίο δημιουργήθηκε αρχικά το 1997 και έκτοτε ενισχύεται ακατάπαυστα. Αποτελούμενοι από σημαντικούς εθνικούς οργανισμούς υγείας και ασφάλειας, αντιπροσωπεύουν τον οργανισμό σε επίπεδο κράτους μέλους και διαχειρίζονται τα εθνικά δίκτυα των φορέων παροχής πληροφοριών σε συνεργασία με εκπροσώπους των κυριότερων φορέων του οργανισμού - εκπροσώπων των εργαζομένων και των εργοδοτών και κυβερνητικών οργανισμών. Ο αριθμός των μελών του δικτύου σε εθνικό επίπεδο αυξήθηκε σταθερά για να ανέλθει σε σύνολο 365 μελών έως τα τέλη του 1999.

Εκπρόσωποι και παρατηρητές των εστιακών πόλων των ευρωπαίων κοινωνικών εταίρων συναντώνται σε τακτική βάση στο Μπιλμπάο και συνέβαλαν σημαντικά στη διαμόρφωση των προγραμμάτων εργασίας του οργανισμού καθώς και στην εφαρμογή τους προσφέροντας στοιχεία και πληροφορίες.

2.2. Ομάδες θεματικών δικτύων

Το 1997 και το 1998 ο οργανισμός δημιούργησε τέσσερις ομάδες θεματικών δικτύων αρμόδιες για την καθοδήγηση όσον αφορά την εκτέλεση ορισμένων ειδικών πτυχών του προγράμματος εργασίας του. Οι ομάδες αυτές αποτελούνται από κορυφαίους ειδικούς από τα 15 κράτη μέλη που έχουν διοριστεί από τους εστιακούς πόλους και περιλαμβάνουν παρατηρητές από τους κοινωνικούς εταίρους. Οι τέσσερις ομάδες καλύπτουν τους βασικούς τομείς της δραστηριότητας του οργανισμού: παρακολούθηση της ΑΥΕ (της ασφάλειας και της υγείας στο χώρο εργασίας). συστήματα και προγράμματα ΑΥΕ. έρευνα σχετικά με την εργασία και την υγεία και ορθή πρακτική όσον αφορά την ασφάλεια και την υγεία. Σε τακτικές συναντήσεις και μέσω ηλεκτρονικής αλληλογραφίας οι ομάδες θεματικών δικτύων επικουρούν τον οργανισμό στην επισκόπηση της προόδου και στο σχεδιασμό μελλοντικών εξελίξεων. Δημιουργήθηκαν επίσης δύο άλλες ομάδες εμπειρογνωμόνων για την παροχή βοήθειας στον οργανισμό κατά την ανάπτυξη δραστηριοτήτων διαδικτύου και επικοινωνίας το 1997 και το 1998 αντίστοιχα.

2.3. Θεματικά κέντρα

Το Νοέμβριο του 1998 το διοικητικό συμβούλιο του οργανισμού ενέκρινε τη δημιουργία τεσσάρων θεματικών κέντρων ύστερα από διαγωνισμό υποβολής προσφορών. Συνδέοντας διάφορα εθνικά ιδρύματα που ειδικεύονται σε θέματα ασφάλειας και υγείας, τα θεματικά κέντρα δημιουργούνται και δεσμεύονται με σύμβαση για ορισμένες περιόδους για την ολοκλήρωση συγκεκριμένου έργου εντός των ενημερωτικών δραστηριοτήτων του οργανισμού. Επικεντρώνονται στη συγκέντρωση πληροφοριών για την ασφάλεια και την υγεία στο χώρο εργασίας και τη διάθεσή τους μέσω internet. Ένα κέντρο ασχολείται με το ευρύ θέμα της έρευνας σε θέματα εργασίας και υγείας, ενώ τρία άλλα κέντρα καλύπτουν πτυχές ορθών πρακτικών ασφάλειας και υγείας (μυοσκελετικές παθήσεις, άγχος στην εργασία και επικίνδυνες ουσίες). Ενώ αρχικά δημιουργήθηκαν για μια περίοδο 12 μηνών, το διοικητικό συμβούλιο, ύστερα από αξιολόγηση των δραστηριοτήτων τους κατά το πρώτο έτος λειτουργίας τους αποφάσισε το Νοέμβριο του 1999 να επεκτείνει τις συμβάσεις τους για ένα έτος.

2.4. Εξωτερικές σχέσεις

Από τότε που κατέστη λειτουργικός, ο οργανισμός εργάσθηκε στενά με τις κατά σειράν προεδρίες της Ευρωπαϊκής Ένωσης, με το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας καθώς και με σειρά άλλων ευρωπαϊκών οργάνων. Επιπλέον, ανέπτυξε δημιουργικές σχέσεις με διάφορες υπηρεσίες της Ευρωπαϊκής Επιτροπής.

Επιπλέον, ο οργανισμός ανέπτυξε αποτελεσματικούς δεσμούς με χώρες της ΕΖΕΣ και διαμόρφωσε τη στρατηγική του όσον αφορά υποψήφιες χώρες στην ΕΕ. Αναπτύχθηκαν επίσης επαφές δικτύου με οργανισμούς ασφάλειας και υγείας στην εργασία στη Βόρεια και Νότια Αμερική, στην Ασία και την Άπω Ανατολή. Για παράδειγμα, το ενημερωτικό δελτίο του οργανισμού μεταφράζεται στα ιαπωνικά. Θεσμικοί δεσμοί με τον ΠΟΥ και τη ΔΟΕ εξασφάλισαν τη διάθεση συναφών πληροφοριών από τους οργανισμούς αυτούς μέσω της ιστοσελίδας του οργανισμού.

3. Αναπτυξη πληροφοριων για την ασφαλεια και την υγεία*

3.1. Ενημερωτικές εκθέσεις

Οι πρώτες ενημερωτικές εκθέσεις του οργανισμού δημοσιεύθηκαν το 1998 και αφορούσαν δύο σημαντικά θέματα ΑΥΕ που εντοπίστηκαν στον ιδρυτικό κανονισμό του οργανισμού:

-τις προτεραιότητες και στρατηγικές όσον αφορά την ασφάλεια και την υγεία στην εργασία στα κράτη μέλη της Ευρωπαϊκής Ένωσης.

-τον οικονομικό αντίκτυπο της ασφάλειας και της υγείας στα κράτη μέλη της Ευρωπαϊκής Ένωσης.

Έως τις αρχές του 2000 ο οργανισμός εγκαινίασε σειρά άλλων δραστηριοτήτων σχετικά με σχέδια και δημοσίευσε εκθέσεις σχετικά με «παράγοντες κινδύνου για τις μυοσκελετικές παθήσεις του λαιμού και των άνω άκρων που σχετίζονται με την εργασία», «κακώσεις λόγω επαναλαμβανόμενης καταπόνησης στα κράτη μέλη της ΕΕ - αποτελέσματα που προέκυψαν ύστερα από αίτημα για ενημέρωση».

3.2. Θεματικά κέντρα

Από το 1998 οι ομάδες θεματικών δικτύων του οργανισμού και οι πόλοι εστίασης επιθεωρούσαν το έργο του προσωπικού των σχεδίων, των θεματικών κέντρων και των εξωτερικών συμβούλων που εργάζονταν σε τέσσερα βασικά ενημερωτικά σχέδια: στην παρακολούθηση της ΑΥΕ. στα συστήματα και προγράμματα που αφορούν την ΑΥΕ. στην έρευνα όσον αφορά την εργασία και την υγεία και στις ορθές πρακτικές όσον αφορά την ασφάλεια και την υγεία.

Οι δραστηριότητες των θεματικών κέντρων του οργανισμού περιλαμβάνουν:

-Την προετοιμασία έκθεσης με θέμα «Έρευνα για το άγχος που συνδέεται με την εργασία».

-Σεμινάριο και έκθεση με θέμα «Μελλοντικές ανάγκες και προτεραιότητες στην έρευνα για την ΑΥΕ».

-Πρότυπη έκθεση με θέμα «Ο μεταβαλλόμενος κόσμος της εργασίας».

-Κατευθυντήριες γραμμές σχετικά με τη συλλογή δεδομένων ενημέρωσης, αξιολόγησης και παρουσίασης ορθών πρακτικών στο διαδίκτυο.

-Εκθέσεις σχετικά με την κατάσταση του «άγχους στην εργασία», «τις επικίνδυνες ουσίες», «τις μυοσκελετικές παθήσεις».

Τα κυριότερα συμπεράσματα των τεσσάρων θεματικών κέντρων επικεντρώνονται στην παρουσίαση δομημένων πληροφοριών στο διαδικτυο σχετικά με την «υγεία στην ερευνητική εργασία», «ορθές πρακτικές - άγχος στην εργασία», «Ορθές πρακτικές - Μυοσκελετικές παθήσεις», «Ορθές πρακτικές - επικίνδυνες ουσίες».

Οι επόμενες δημοσιεύσεις το 2000 θα καλύπτουν θέματα που περιλαμβάνουν προτεραιότητες όσον αφορά την έρευνα σε θέματα ΑΥΕ, την κατάσταση της ΑΥΕ στην Ευρωπαϊκή Ένωση, ενημερωτικές εκστρατείες για την ΑΥΕ, την ασφάλεια και την υγεία σε σχέση με την απασχολησιμότητα και την ΑΥΕ στον εφοδιασμό και τη διάθεση στο εμπόριο.

Ωστόσο βασικό μέσο για τη διάδοση των πληροφοριών υπήρξε η ιστοσελίδα του οργανισμού.

4. Μεταδοση του μηνυματοσ για την ασφαλεια και την υγεια

4.1. Η ιστοσελίδα του οργανισμού

Η ιστοσελίδα του οργανισμού ξεκίνησε δοκιμαστικά το 1997 και έκτοτε εξελίχθηκε σημαντικά και αποτέλεσε πόλο μιας εκστρατείας σε ευρωπαϊκό επίπεδο τους τελευταίους μήνες του 1999 με τη χαρακτηριστική φράση: «http://osha.eu.int - η πρόσβασή σας στην ασφάλεια και την υγεία στην εργασία».

Η ιστοσελίδα που στην πραγματικότητα ενώνει αυτήν του οργανισμού με άλλες 15 περίπου εθνικές ιστοσελίδες που τις διαχειρίζονται οι εστιακοί πόλοι, προσφέρει σήμερα μια μοναδική πολυεθνική και πολύγλωσση πηγή επί γραμμής τόσο για επαγγελματίες του τομέα της ΑΥΕ όσο και για το ενδιαφερόμενο κοινό. Εκτός από μια συνολική εικόνα του ρόλου του οργανισμού, δίνει και πληροφορίες σχετικά με δραστηριότητες και δημοσιεύσεις ενώ μια νέα δομή πλοήγησης επιτρέπει στους επισκέπτες να συνδέονται άμεσα με πληροφορίες σε ευρωπαϊκό και εθνικό επίπεδο. Η Ευρωπαϊκή νομοθεσία καλύπτεται σε όλες τις επίσημες κοινοτικές γλώσσες και προστίθεται συμπληρωματικό υλικό σχεδόν σε καθημερινή βάση. Στόχος είναι να δοθεί πρόσβαση σε ένα εγκυκλοπαιδικό απόθεμα πληροφοριών σχετικά με την ασφάλεια και την υγεία στην εργασία.

Ο οργανισμός αύξησε επίσης το ρόλο του διαδικτύου και άλλων μέσων ηλεκτρονικής επικοινωνίας στην καθημερινή διαχείριση των δραστηριοτήτων του. Ο οργανισμός και τα θεματικά του κέντρα συνεργάστηκαν στενά με τους συμβούλους διαδικτύου του οργανισμού για την ανάπτυξη νέων εφαρμογών δημοσίευσης διαφόρων ειδών επί γραμμής ενημέρωσης και έχουν ήδη εξελιχθεί τα σχέδια για την εισαγωγή υπηρεσιών «Extranet» για το διοικητικό συμβούλιο του οργανισμού και τους συνεργάτες του δικτύου το 2000. Το διαδίκτυο προβλέπεται επίσης να επεκταθεί πέρα από την Ευρωπαϊκή Ένωση με τη συμμετοχή των ΗΠΑ, υποψήφιων χωρών και χωρών ΕΖΕΣ στο δίκτυο web.

Σύμφωνα με στατιστικές που αφορούν τον ιστό, ο αριθμός των επισκέψεων στο σύστημα ιστού του οργανισμού αυξήθηκε σημαντικά έπειτα από την έναρξη της εκστρατείας και έως το Φεβρουάριο του 2000 ο συνολικός αριθμός των επισκέψεων υπερέβαινε καθημερινά τις 25,500.

4.2. Αύξηση της συνειδητοποίησης ανάμεσα στους επαγγελματίες του τομέα ΑΥΕ

Ο οργανισμός διοργάνωσε σε συνεργασία με την Προεδρία της ΕΕ τρία σημαντικά ετήσια συνέδρια στο Μπιλμπάο.

-«Καλή ασφάλεια και υγεία» σημαίνει καλές επιχειρήσεις (1997)

-Ο μεταβαλλόμενος κόσμος της εργασίας (1998)

-Ασφάλεια και υγεία στο χώρο εργασίας και απασχολησιμότητα (1999).

Πρακτικά και των τριών συνεδρίων δημοσιεύθηκαν από τον οργανισμό και σε έντυπη και σε ηλεκτρονική μορφή.

Επιπλέον, ο οργανισμός προέβη σε περαιτέρω μέτρα για την εδραίωση της θέσης του στην κοινότητα των επαγγελματιών ΑΥΕ. Αυτά περιλαμβάνουν την παρουσίαση σε βίντεο του ρόλου του οργανισμού. την έκδοση σειράς ανακοινωθέντων τύπου καθώς και την εξασφάλιση του ότι ο οργανισμός εκπροσωπείται στις σημαντικότερες διασκέψεις και εκθέσεις στον τομέα ΑΥΕ στην Ευρώπη. Για παράδειγμα, το εκθεσιακό περίπτερο του οργανισμού στη Διεθνή έκθεση και συνέδριο για την ασφάλεια και την υγεία (A+A) το 1999 στο Ντίσελντορφ της Γερμανίας προκάλεσε το έντονο ενδιαφέρον των 50,000 επισκεπτών καθώς και ένα ειδικό εργαστήριο του οργανισμού που συνδιοργανώθηκε με τον εστιακό πόλο της Γερμανίας στα πλαίσια της έκθεσης αυτής.

4.3. Διττή προσέγγιση στο θέμα των εκδόσεων

Η πολιτική του οργανισμού όσον αφορά τις εκδόσεις βασίζεται σε μια διττή προσέγγιση που περιλαμβάνει τον παραδοσιακό έντυπο και τον ηλεκτρονικό τρόπο έκδοσης.

Ο οργανισμός δημοσίευσε το πρώτο τεύχος του ενημερωτικού του δελτίου το Φεβρουάριο του 1998 και εγκαινίασε το νέο του περιοδικό με ειδικό τεύχος αφιερωμένο στην ανάλυση κόστους/οφέλους στην ΑΥΕ για το 1999. Επίσης το 1999 δημοσίευσε την πρώτη κατά σειρά ενημερωτική έκθεση και εισήγαγε μια νέα σειρά «θεματολογικών δελτίων», σε 11 γλώσσες, σχετικά με ειδικές δραστηριότητες του οργανισμού. Έως σήμερα έχουν δημοσιευθεί θεματολογικά δελτία σχετικά με :

-τον ευρωπαϊκό οργανισμό για την ασφάλεια και την υγεία στην εργασία.

-την ιστοσελίδα του οργανισμού.

-μυοσκελετικές παθήσεις που συνδέονται με την εργασία στην Ευρώπη.

-πρόληψη των μυοσκελετικών παθήσεων.

-μυοσκελετικές παθήσεις του λαιμού και των άνω άκρων που σχετίζονται με την εργασία - συνοπτική παρουσίαση μιας έκθεσης του οργανισμού.

4.4. Μέσα μαζικής ενημέρωσης και δημόσιες σχέσεις

Από τότε που ξεκίνησε η λειτουργία του, ο οργανισμός χρειάστηκε να ανταποκριθεί σε έναν αυξανόμενο αριθμό αιτήσεων για ενημέρωση από δημοσιογράφους, από την κοινότητα επαγγελματιών της ΑΥΕ, από επιχειρήσεις και από το κοινό. Επιπλέον ανέπτυξε δραστήριο ρόλο σε συνεργασία με το δίκτυο εθνικών εκδοτών που είχε στη διάθεσή του, για την ανάπτυξη των σχέσεών του με τα μέσα μαζικής ενημέρωσης εκδίδοντας ανακοινωθέντα τύπου και διοργανώνοντας συνεντεύξεις τύπου κατά τη διάρκεια του έτους παράλληλα με τη διεξαγωγή συνεδρίων στο Μπιλμπάο.

4.5. Ευρωπαϊκές εκστρατείες - αγγίζοντας ένα ευρύτερο κοινό

Ο οργανισμός έκανε θερμά δεκτή την απόφαση της Ευρωπαϊκής Επιτροπής να του αναθέσει την αρμοδιότητα για το σχεδιασμό και τη διοργάνωση της επόμενης ευρωπαϊκής εβδομάδας για την ασφάλεια και την υγεία στην εργασία που προγραμματίστηκε για τον Οκτώβριο του 2000. Παρέχει στον οργανισμό και στο δίκτυό του μια εξαιρετική ευκαιρία να μεταφέρει το μήνυμα σχετικά με την ΑΥΕ σε ένα ακόμη ευρύτερο κοινό. Ο σχεδιασμός της εβδομάδας ξεκίνησε το 1999 με την απόφαση του διοικητικού συμβουλίου να επικεντρωθεί το 2000 στην πρόληψη των μυοσκελετικών παθήσεων που σχετίζονται με την εργασία, ιδίως τον πόνο στην πλάτη. Το σύνθημα της εβδομάδας είναι «Αντιμετωπίστε τα μυοσκελετικά προβλήματα που σχετίζονται με την εργασία». Αφίσες, φάκελοι και θεματολογικά δελτία εκδίδονται σε όλες τις κοινοτικές γλώσσες και διανέμονται σε όλη την Κοινότητα.

5. Διοικητικά ζητηματα

5.1. Συμμόρφωση με τις κοινοτικές διατάξεις

Σε καθένα από αυτούς τους τομείς ο οργανισμός τοποθέτησε τις βασικές νομικές και διοικητικές δομές για τη συμμόρφωση προς τις οικονομικές διατάξεις, τις διατάξεις που διέπουν το προσωπικό καθώς και άλλες διατάξεις που διέπουν τα ευρωπαϊκά όργανα.

5.2. Δημοσιονομικά και λογιστικά ζητήματα

Η εξέλιξη του προϋπολογισμού που διατίθεται στον οργανισμό παρουσιάζεται στον πίνακα 1.

Σε ό,τι αφορά τα δημοσιονομικά και λογιστικά ζητήματα ελήφθησαν τα ακόλουθα σημαντικά μέτρα:

-έγκριση δημοσιονομικών διατάξεων για την εφαρμογή του δημοσιονομικού κανονισμού του οργανισμού.

-οργάνωση των συστημάτων παρακολούθησης των λογιστικών και του προϋπολογισμού.

-εγκαθίδρυση και εφαρμογή του προγράμματος SI2 (σύστημα δημοσιονομικής λογιστικής).

-κατάρτιση καταλόγου με τα κινητά αγαθά και τον εξοπλισμό του οργανισμού.

5.3. Προσωπικό

Προσλήφθηκε το κατάλληλο ανθρώπινο δυναμικό (12 εθνικότητες) και διορίστηκε το κατάλληλο προσωπικό διοίκησης (βλ. πίνακας 2):

-Πρόσληψη 23 έκτακτων υπαλλήλων (κατηγορίας A, B, C) όπως προβλέπεται στον πίνακα προσωπικού και 9 τοπικών υπαλλήλων μέσω διαφανών και ανοιχτών διαδικασιών.

-Διοργάνωση της βασικής δομής για τη διαχείριση των ζητημάτων προσωπικού (φάκελοι προσωπικού, ιατρική υπηρεσία, κατάρτιση και καθορισμός δικαιωμάτων και υποχρεώσεων).

-έγκριση κανόνων προσωπικού για την εφαρμογή του κανονισμού υπηρεσιακής κατάστασης που ισχύει για τα μέλη του προσωπικού του οργανισμού.

-δημιουργία επιτροπής προσωπικού και επιτροπής υγείας και ασφάλειας.

5.4. Τεχνολογία πληροφοριών

Η επιτυχής εφαρμογή των ΤΠ επικεντρώθηκε:

-Στη δημιουργία τοπικού δικτύου (που περιλαμβάνει καλωδίωση, εξυπηρετητές, κατανεμητή, προσωπικούς υπολογιστές, εκτυπωτές και την ασφάλειά τους). στο σύστημα ανταλλαγής δεδομένων και στο τηλεφωνικό σύστημα καθώς και στο Web του οργανισμού και στη φιλοξενία ιστοσελίδων άλλων χωρών. Στην εγκατάσταση επίσης των εφαρμογών της βάσης δεδομένων Oracle, SI2 και ADONIS [5].

[5] Administration of Documents Normalised Information System.

-Εγκατάσταση πολυμέσων στις αίθουσες συνεδριάσεων.

-Ανάπτυξη ορισμένων υπηρεσιών Intranet και Extranet.

5.5. Τεκμηρίωση

Λαμβάνοντας υπόψη τις απαιτήσεις για βασική διοικητική λειτουργικότητα ο οργανισμός έδωσε προτεραιότητα στην ανάπτυξη των εξής συστημάτων τεκμηρίωσης:

-Οργάνωση βιβλιοθήκης, αρχείων και δραστηριότητες αρχειοθέτησης.

-Εφαρμογή του προγράμματος ADONIS.

5.6. Γενικές υπηρεσίες

Η εγκατάσταση των ιδιωτικών γραφείων του οργανισμού στην Gran Via 33 στο Μπιλμπάο ήταν σημαντικό έργο κατά την ιδρυτική φάση. Έκτοτε αναπτύχθηκαν γενικές υπηρεσίες οι οποίες περιλαμβάνουν:

-Τη διοικητική οργάνωση του οργανισμού (σύναψη και παρακολούθηση 50 περίπου συμβάσεων υπηρεσιών).

-Διοργάνωση πρόσκλησης υποβολής προσφορών για την κάλυψη των αναγκών του οργανισμού όσον αφορά τις συμβάσεις προμηθειών, έργου και υπηρεσιών (τόσο στη διοίκηση γενικά όσο και στην εφαρμογή του προγράμματος εργασίας του οργανισμού). Αυτό είχε ως συνέπεια τη δημιουργία ξεχωριστής ΣΕΑΣ [6] (συμβουλευτικής επιτροπής αγορών και συμβάσεων) του οργανισμού. Μια γενική πρόσκληση εκδήλωσης ενδιαφέροντος δημοσιεύθηκε στην Επίσημη Εφημερίδα για την κατάρτιση εκτενούς καταλόγου ενδεχόμενων συμβαλλομένων. Τα κύρια αποτελέσματα ήταν η πρόσκληση υποβολής προσφορών και η επιλογή συμβαλλομένων για τις ακόλουθες υπηρεσίες:

[6] Συμβουλευτική επιτροπή αγορών και συμβάσεων.

-ασφάλειας, επιλογής έκτακτου προσωπικού, ιατρικών υπηρεσιών, ταξιδιωτικού γραφείου, αποθήκευσης, καθαρισμού, συντήρησης κτιρίων, έγκρισης και συντήρησης ΤΠ και μηχανοργάνωσης, τηλεφωνικού κέντρου, ασφάλισης.

5.7. Διαχείριση

Ο οργανισμός αναπτύσσει την αντίληψή του περί διαχείρισης εστιάζοντας:

-στην διαχείριση του έργου και στην ομαδική εργασία.

-στη διαχείριση που βασίζεται σε αξίες.

-στην εξυπηρέτηση και στην ποιότητα.

-σε ένα σύστημα συμβάσεων βάσει μονάδων και σε δελτία περιγραφής έργων.

-σε συστήματα αξιολόγησης και ανάπτυξης του προσωπικού.

5.8. Αξιολόγηση

Σύμφωνα με απόφαση του διοικητικού συμβουλίου ύστερα από αίτημα της Ευρωπαϊκής Επιτροπής ο οργανισμός ξεκίνησε εξωτερική αξιολόγηση των επιδόσεων σε σχέση με τον κανονισμό του οργανισμού και τα προγράμματα εργασίας. Συμπληρωματικά με την αξιολόγηση αυτή θα διεξαχθεί έρευνα όσον αφορά στοιχεία που αφορούν τις μελλοντικές προοπτικές επιτρέποντας έτσι και την ανασκόπηση της επικοινωνιακής του στρατηγικής.

Πίνακας 1

ΠΡΟΫΠΟΛΟΓΙΣΜΟΣ ΤΟΥ ΟΡΓΑΝΙΣΜΟΥ 1996-1999

>ΘΕΣΗ ΠIΝΑΚΑ>

Πίνακας 2

ΠΡΟΣΩΠΙΚΟ ΑΠΟ ΤΟ 1996 έως το 2000 [7]

[7] 1996-1999: κατάσταση στα τέλη Δεκεμβρίου 2000: κατάσταση στα τέλη Μαρτίου.

>ΘΕΣΗ ΠIΝΑΚΑ>

ΚΑΤΑΛΟΓΟΣ ΤΩΝ ΔΗΜΟΣΙΕΥΣΕΩΝ ΤΟΥ ΟΡΓΑΝΙΣΜΟΥ 1997-2000

Ετήσια έκθεση 96 (όπου περιλαμβάνεται συνοπτικά το πρόγραμμα εργασίας για το 1997) (EN/FR/DE/ES) Κατ. AS-05-97-656(EN-ES-FR-DE)-C

Ετήσια έκθεση 97 (που περιλαμβάνει το τετραετές κυλιόμενο πρόγραμμα εργασίας για το 1998-2001 και συνοπτικά το πρόγραμμα εργασίας για το 1998) (EN/FR/DE/ES) Κατ. AS-15-98-003-(ES-DE-EN-FR)-C

Ετήσια έκθεση 98 (όπου περιλαμβάνεται συνοπτικά το πρόγραμμα για το 1999) (EN/FR/DE/ES) Κατ. AS-22-99-434(EN-DE-FR-ES)-C

Ενημερωτικό δελτίο του ευρωπαϊκού οργανισμού

NEWS 1 - EN/FR/DE/ES - Κατ. AS-AA-98-001(EN-ES-FR-DE)-C.

NEWS 2 - EN/FR/DE/ES - Κατ. AS-AA-98-002(EN-ES-FR-DE)-C.

NEWS 3 - EN/FR/DE/ES - Κατ. AS-AA-98-003(EN-ES-FR-DE)-C.

NEWS 4 - EN/FR/DE/ES - Κατ. AS-AA-99-004(EN-ES-FR-DE)-C.

«Ο οικονομικός αντίκτυπος της ασφάλειας και της υγείας στην εργασία στα κράτη μέλη της Ευρωπαϊκής Ένωσης» έκθεση (EN/FR/DE/ES/PT/SV//NL/FI/EL) - Κατ. AS-11-97-689-(ES-DE-EL-EN-FR-IT-NL-PT-FI-SV)-C

«Προτεραιότητες και στρατηγικές στην πολιτική για την ασφάλεια και την υγεία στην εργασία στα κράτη μέλη της Ευρωπαϊκής Ένωσης» έκθεση (EN/FR/DE/ES/PT/IT/NL/EL) - Κατ.AS-09-97-470-(ES-DE-EL-EN-FR-IT-NL-PT)-C

«Μυοσκελετικές παθήσεις του λαιμού και των άνω άκρων που σχετίζονται με την εργασία»έκθεση (EN) - Κατ. AS-24-99-712-EN-C

«Κακώσεις λόγω επαναλαμβανόμενης καταπόνησης στα κράτη μέλη της ΕΕ - Αποτελέσματα που προέκυψαν ύστερα από αίτημα για ενημέρωση» έκθεση (EN) - Κατ. AS-24-99-704-EN-C

Φυλλάδιο του Ευρωπαϊκού Οργανισμού - «Building the Links» (EN/FR/DE/ES/PT)

Θέματα του οργανισμού - Γενική ενημέρωση (EN/FR/DE/ES/PT/DA/IT/NL/SV/FI/EL)

Θέματα του οργανισμού - οδηγός για τους χρήστες της ιστοσελίδας του ευρωπαϊκού οργανισμού (EN/FR/DE/ES/PT/DA/IT/NL/SV/FI/EL)

Θέματα του οργανισμού - Μυοσκελετικές παθήσεις που συνδέονται με την εργασία στην Ευρώπη (EN/FR/DE/ES/PT/DA/IT/NL/SV/FI/EL)

Θέματα του οργανισμού - Πρόληψη των μυοσκελετικών παθήσεων που συνδέονται με την εργασία (EN/FR/DE/ES/PT/DA/IT/NL/SV/FI/EL)

Θέματα του οργανισμού - Μυοσκελετικές παθήσεις του λαιμού και των άνω άκρων που σχετίζονται με την εργασία: συνοπτική έκθεση του οργανισμού (EN/FR/DE/ES/PT/DA/IT/NL/SV/FI/EL)

Περιοδικό του ευρωπαϊκού οργανισμού, τεύχος 1 - Ζήτημα κόστους/οφέλους; (EN/FR/DE/ES) - Κατ.AS-25-99-617-(EN-FR-DE-ES)-C

Καλή ασφάλεια και υγεία - Καλές επιχειρήσεις στην Ευρώπη - Πρακτικά συνεδρίου - Συνέδριο που πραγματοποιήθηκε στις 15 Σεπτεμβρίου 1997 - Αρχικές γλώσσες με πλήρες αγγλικό κείμενο

Ο μεταβαλλόμενος κόσμος της εργασίας - Πρακτικά συνεδρίου Συνέδριο που πραγματοποιήθηκε στις 19/21 Οκτωβρίου 1998 - Αρχικές γλώσσες με πλήρες αγγλικό κείμενο Κατ. AS-23-99-580-EN-C

«Ασφάλεια και υγεία και απασχολησιμότητα» - Πρακτικά συνεδρίου Συνέδριο που πραγματοποιήθηκε στις 27/29 Σεπτεμβρίου 1999 - Αρχικές γλώσσες με πλήρες αγγλικό κείμενο Κατ. TE-27-00-823-EN-C

*«Αντιμετωπίστε τα μυοσκελετικά προβλήματα που σχετίζονται με την εργασία» - Γενικές πληροφορίες που περιλαμβάνουν φακέλους, κάρτες, αφίσες (EN/FR/DE/ES/PT/DA/IT/NL/SV/FI/EL) για την ευρωπαϊκή εβδομάδα για την ασφάλεια και την υγεία στην εργασία - Οκτώβριος 2000

«Ο δεσμός σας με την ασφάλεια και την υγεία κατά στην εργασία» - Βίντεο σχετικά με τον οργανισμό με ιδιαίτερη αναφορά στην ιστοσελίδα του οργανισμού. Διάρκεια: 8 λεπτά. Αρχική γλώσσα είναι τα αγγλικά και είναι μεταγλωττισμένο σε FR/DE/ES/PT/DA/IT/NL/SV/FI/EL.

Εκτός από το βίντεο διάφορα διαφημιστικά προϊόντα εκδόθηκαν σε όλες τις επίσημες γλώσσες, μεταξύ άλλων αφίσες, επιφάνειες κύλισης ποντικιού (mouse-pads), φάκελοι, αυτοκόλλητα, στυλογράφοι και καλύμματα τραπεζιού. Τα προϊόντα αυτά χρησιμοποιήθηκαν κατά τη διάρκεια ειδικής εκστρατείας της ιστοσελίδας του οργανισμού σε όλα τα κράτη μέλη από το Σεπτέμβριο έως το Δεκέμβριο του 1999.